**Nacrt**

**Z A K O N**

**O IZMJENAMA I DOPUNAMA**

**ZAKONA O STRUČNOM OBRAZOVANJU**

**Član 1**

U Zakonu o stručnom obrazovanju (,,Službeni list RCG”, br. 64/02, 49/07 i ,,Službeni list CG“, br. 45/10 i 39/13) u članu 2 poslije tačke 5 dodaje se nova tačka koja glasi:

,,6. podsticanje, razumijevanje, tolerancija, solidarnost i uvažavanje različitosti;“

 Dosadašnja tačka 6 postaje tačka 7.

 **Član 2**

Poslije člana 2a dodaje se novi član koji glasi:

 „Dostupnost stručnog obrazovanja

Član 2b

Stručno obrazovanje dostupno je svim licima i ne može biti neposredno ili posredno ograničeno po osnovu: pola, rase, boje kože, jezika, vjere, bračnog stanja, političkog ili drugog ubjeđenja, nacionalnog, etničkog ili drugog porijekla, imovinskog stanja, invalidnosti, ili drugom sličnom osnovu, položaju ili okolnosti, u skladu sa posebnim zakonom.“

 **Član 3**

U članu 4 stav 3 riječi: „kolektivnim ugovorom o nastavi “zamjenjuje se riječima: „ugovorom o praktičnoj nastavi“.

U stavu 4 poslije riječi ,,člana“ dodaju se riječi: ,,je upravni ugovor koji“.

U stavu 5 riječi: ,,roditelj, odnosno staratelj“ zamjenjuju se riječima: ,,roditelj, staratelj, odnosno usvojilac (u daljem tekstu: roditelj).

U stavu 6 riječi: ,,reprezentativno udruženje poslodavaca (u daljem tekstu: udruženje)“ zamjenjuju se riječima: ,,Centar za stručno obrazovanje“.

Dosadašnji st. 4,5 i 6 postaju st. 5, 6 i 7.

**Član 4**

U članu 6 stav 5 na kraju stava briše se tačka i dodaje zarez i riječi: „u skladu sa obrazovnim programom.“

 **Član 5**

U članu 10tačka 12 riječi: ,,kolektivni ugovor o nastavi“ zamjenjuju se riječima: ,,ugovor o praktičnoj nastavi“.

Tačka 22 mijenja se i glasi:

,,22),,modul“ je zaokruženi i povezani set učenja koji objedinjuje teorijska znanja i praktično obrazovanje sa definisanim brojem kredita koji može biti pojedinačni ili u vezi sa drugim modulima i predstavlja dio obrazovnog programa, odnosno programa obrazovanja;“

 **Član 6**

 U članu 10a riječi: ,,samoevaluacije i“ zamjenjuju se riječima: „interne i eksterne“.

 **Član 7**

U članu 11 poslije stava 1 dodaje se novi stav koji glasi:

„Inspekcijski nadzor nad sprovođenjem ovog zakona vrši prosvjetna inspekcija“

 **Član 8**

Član 11a mijenja se i glasi:

„Izrazi koji se koriste u ovom zakonu, a koji imaju rodno značenje, obuhvataju na jednak način i muški i ženski rod.“

**Član 9**

U članu 12 stav 4 riječ ,,oktobra“ zamjenjuje se riječju ,,septembra“.

 **Član 10**

U članu 14 stav 3 poslije riječi ,,predmeta“ dodaju se riječi: ,,i modula“, a poslije riječi ,,programi“ dodaju se riječi: ,,i nastavni sadržaji modula“.

 **Član 11**

U članu 15 stav 3 riječi: ,,psihofizičke sposobnosti“ zamjenjuju se riječima: ,,odnosno sposobnost“.

 **Član 12**

U članu 16 riječi: ,,strani državljanin koji ima privremeni boravak ili stalno nastanjenje u Crnoj Gori“ zamjenjuju se riječima: ,,državljanin druge države, lice bez državljanstva, azilant i iseljenik“.

U stavu 2 riječ ,,svjedočanstvo“ zamjenjuje se riječima: ,,obrazovna isprava“.

 **Član 13**

U članu 20 stav 1 riječi: ,,upis u školu“ zamjenjuju se riječima: ,,upis u stručnu školu u trogodišnjem trajanju“.

U stavu 2 riječi: ,,ili četvorogodišnjem” brišu se, riječi: ,,u osnovnoj školi” zamjenjuju se riječima: ,,na kraju osnovnog obrazovanja”, a riječi: ,,posebne nadarenosti odnosno umješnosti koje su značajne“ zamjenju se riječima: ,,uspjeha iz dva predmeta u osnovnoj školi koji su značajni”.

Poslije stava 2 dodaje se novi stav koji glasi:

,,Redosljed za upis u stručnu školu u četvorogodišnjem trajanju utvrđuje se na osnovu kriterijuma iz stava 2 ovog člana, s tim da je učenik po osnovu eksterne provjere znanja na kraju osnovnog obrazovanja i uspjeha iz dva predmeta u osnovnoj školi koji su značajni za sticanje obrazovanja ostvario potreban broj bodova, u skladu sa propisom iz stava 4 ovog člana.”

Dosadašnji st. 3 i 4 postaju st. 4 i 5.

 **Član 14**

U članu 21 stav 2 tačka na kraju teksta briše se i dodaju zarez i riječi: ,,u skladu sa obrazovnim programom“.

 **Član 15**

U članu 23 stav 1 tačka 6 briše se.

Dosadašnja tačka 7 postaje tačka 6.

U stavu 2 riječi: ,,tač. 3, 5, 6 i 7“ zamjenjuju se riječima: ,, tač. 3 i 5“.

Poslije stava 2 dodaju se 2 nova stava koji glase:

„Rješenje o prestanku statusa redovnog učenika iz stava 1 tačka 6 ovog člana donosi direktor škole na osnovu odluke nastavničkog vijeća.

Rješenje iz st. 2 i 3 donosi se u skraćenom upravnom postupku.“

U stavu 3 riječi: ,,tač. 4 i 7“ zamjenjuju se riječima: ,,tač. 4 i 6“.

Dosadašnji st. 3 i 4 postaju st. 5 i 6.

 **Član 16**

U članu 23a riječi „dva mjeseca prije završetka nastavne godine“ zamjenjuju se riječima: “do 1. marta tekuće godine“.

 U stavu 2 broj „osam“ zamjenjuje se brojem „pet“.

 **Član 17**

U članu 25 poslije stava 3 dodaje se novi stav koji glasi:

„Škola obavještava pisanim putem učenika i roditelja o izrečenoj vaspitnoj mjeri iz stava 1 ovog člana u roku od tri dana od dana izricanja vaspitne mjere.“

Dosadašnji stav 4 postaje stav 5.

 **Član 18**

U članu 26 stav 3 mijenja se i glasi:

„Protiv rješenja o isključenju učenika iz škole i rješenja o prestanku statusa redovnog učenika iz člana 23 st. 2 i 3 ovog zakona, učenik, odnosno roditelj ima pravo žalbe Ministarstvu u roku od osam dana od dana prijema rješenja. “

St. 5 i 6 mijenjaju se i glase:

,,O udaljenju učenika iz škole direktor odlučuje rješenjem, na koje učenik, odnosno roditelj ima pravo žalbe školskom odboru u roku od tri dana od dana dostavljanja rješenja.

Odluku iz stava 5 ovog člana školski odbor donosi u roku od osam dana od dana dostavljanja žalbe.“

 Poslije stava 6 dodaje se novi stav koji glasi:

„Protiv rješenja Ministarstva iz stava 3 ovog člana i odluke školskog odbora iz stava 6 ovog člana ne može se voditi upravni spor.“

 **Član 19**

Naziv člana 27 mijenja se i glasi: ,,Primjena zakona“.

 U stavu 1 riječ „opštem“ briše se.

 **Član 20**

U članu 31 stav 1 riječi: ,,formiraju se u skladu sa standardima zanimanja i standardom kvalifikacije“ zamjenjuju se riječima: ,,razvijaju se na osnovu standarda zamimanja i standarda kvalifikacija“.

U stavu 4 riječi: ,,zanimanja je“ zamjenjuju se riječima ,,zanimanja i standard kvalifikacije su“.

 **Član 21**

U članu 32 stav 6 riječ poslije riječi ,,modul“ dodaju se zarez i riječi: ,,odnosno moduli“.

Poslije stava 6 dodaje se novi stav koji glasi:

„Završetkom pojedinih modula, odnosno završetkom pojedinih modula i polaganjem dopunskih, odnosno diferencijalnih ispita u skladu sa obrazovnim programom i polaganjem ispita na kraju obrazovanja učenik može steći kvalifikaciju nivoa obrazovanja.“

 **Član 22**

 U članu 35 tačka 1 riječi: ,,i vježbe „ brišu se.

Poslije tačke 1 dodaje se nova tačka koja glasi:

„2) vježbe;“

Dosadašnje tač. 2, 3, 4, 5, 6, 7 i 8 postaju tač. 3, 4, 5, 6, 7, 8 i 9.

**Član 23**

U članu 36stav 1 poslije riječi ,,predmeta“ dodaju se riječi: ,,i modula“.

 U stavu 2 poslije riječi ,,programi“ dodaju se riječi: ,,i nastavni sadržaji modula“.

 **Član 24**

U članu 37 stav 1 poslije riječi: ,,izvodi se“ dodaju se zarez i riječi: po ,,pravilu“.

Poslije stava 1 dodaje se novi stav koji glasi:

„Profesionalna praksa, iz stava 1 ovog člana, može da traje najduiže 15 radnih dana.“

 Dosadašnji stav 2 postaje stav 3.

**Član 25**

U članu 38 stav 1 mijenja se i glasi:

„Odjeljenje ima najviše 28 učenika.“

U stavu 2 riječi: ,,više od 30 učenika“ zamjenjuju se riječima: ,,do 32 učenika“.

**Član 26**

U članu 39stav 5 briše se.

 **Član 27**

U članu 41 stav 2 riječ ,,godišnjeg“ briše se.

 **Član 28**

U članu 46stav 1 tačka 2 poslije riječi ,,naknadu“ dodaju se zarez i riječi: ,,u skladu sa ovim ovim zakonom“.

Tačka 3 mijenja se i glasi:

„3. učeniku obezbijedi zaštitu za vrijeme praktičnog obrazovanja u skladu sa propisima kojima se reguliše zaštitu na radu;“.

U tački 4 riječi: ,,na radu“ zamjenjuju se riječima: ,,praktičnog obrazovanja“.

U tački 5 riječ ,,godišnjeg“ briše se.

U tački 6 riječi: ,,pravima učenika po osnovu radnog odnosa“ zamjenjuju se riječima: ,,o prisustvu učenika na praktičnom obrazovanju“.

Poslije tačke 6 dodaje se nova tačka koja glasi:

„7) omogući nastavniku u ustanovi da neposrednim uvidom i uvidom u dokumentaciju prati realizovanje praktične nastave. “

Dosadašnja tačka 7 postaje tačka 8.

**Član 29**

U članu 49 stav 2 mijenja se i glasi:

„Visina naknade iz stava 1 ovog člana iznosi za prvu godinu obrazovanja najmanje 10 %, za drugu godinu obrazovanja najmanje 15 %, a za treću godinu obrazovanja najmanje 20 % od prosječne neto zarade u Crnoj Gori.''

Poslije stava 2 dodaje se novi stav koji glasi:

„Sredstva za naknade, iz stava 2 ovog člana, za prvu i drugu godinu obrazovanja obezbjeđuje Ministarstvo, a za treću godinu obrazovanja poslodavac.“

 **Član 30**

Član 54briše se

 **Član 31**

Član 56briše se.

**Član 32**

Član 58briše se.

 **Član 33**

U članu 59 stav 1 riječi: ,,ispunjavanje obaveza koje su određene“ zamjenjuju se riječima: ,,ishoda učenja u skladu sa“.

Stav 2 poslije riječi ,,učenika“ dodaju se zarez i riječi: ,,odnosno polaznika“.

 **Član 34**

U članu 61 stav 2 poslije riječi ,,predmeta“ dodaju se zarez i riječi: ,,odnosno modula“.

 **Član 35**

U članu 71aposlije stava 1 dodaje se novi stav koji glasi:

„Srednje umjetničko obrazovanje ostvaruje se u skladu sa ovim zakonom, ako ovim zakonom nije drugačije propisano.“

 **Član 36**

U članu 71c stav 1 mijenja se i glasi:

,,Nastava u srednjoj umjetničkoj školi je predmetna i izvodi se u tri oblika: odjeljenska, grupna i individualna.“

Poslije stava 1 dodaju se tri nova stava koji glase:

„Nastava opšteobrazovnih predmeta izvodi se u odjeljenju.

Nastava stručno teorijskih predmeta izvodi se u odjeljenju, grupi ili individualno, u skladu sa obrazovnim programom.

Broj učenika u odjeljenju, odnosno grupi utvrđuje se u skladu sa članom 38 ovog zakona.“

Poslije stava 4 dodaje se novi stav koji glasi:

„Čas individualne, odnosno grupne nastave traje 45 minuta.

Dosadašnji stav 2 postaje stav 6.

**Član 37**

U članu 71 dposlije stava 1 dodaje se novi stav koji glasi:

„Izuzetno od stava 1 ovog člana učenik koji je osvojio prvo, drugo, odnosno treće mjesto na državnom ili međunarodnom takmičenju ne polaže godišnji ispit.“

 **Član 38**

U članu 76 stav 1 tačka 2 riječi: ,,jednog kvalifikacionog“ zamjenjuju se riječima: ,,jedne kvalifikacije“.

**Član 39**

Član 82mijenja se i glasi:

 „Stručni ispit

 Član 82

 U četvorogodišnjoj stručnoj školi učenik polaže stručni ispit.

Stručni ispit se sastoji iz opšteobrazovnog i stručnog dijela.

Opšteobrazovni dio ispita čine:

-crnogorski ili maternji jezik i književnost:

-matematika, ili prvi strani jezik, u skladu sa obrazovnim programom.

Stručni dio ispita čini stručno teorijski predmet, odnosno stručna teorija.

Predmete iz stava 3 alineja 2 ovog člana učenik polaže na osnovnom ili višem novou, u skladu sa ispitnim katalogom.

Učenik bira nivo polaganja predmeta iz stava 4 ovog člana.

Učenik može da palaže oba predmeta iz stava 3 alineja 2 ovog člana ukoliko to želi.

Stručno-teorijski predmet, odnosno stručna teorija od značaja za obrazovni profil izučava se najmanje u dva razreda sa po dva časa sedmično i određen je obrazovnim programom.

Izuzetno od stava 1 ovog člana pravo da polaže stručni ispit ima i učenik koji je završio trogodišnju stručnu školu, položio završni ispit i završio dodatno obrazovanje u trajanju od dvije godine koje se stiče u četvorogodišnjoj stručnoj školi.

Izuzetno od stava 4 ovog člana stručni dio ispita za učenike koji ne nastavljaju obrazovanje čini stručni rad sa odbranom.

Izuzetno od st. 5 i 6 ovog člana učenik koji ne nastavlja obrazovanje polaže predmete iz stava 4 ovog člana na osnovnom nivou.“

**Član 40**

U članu 82 b poslije tačke 1 dodaju se tri nove tačke koje glase:

 „2) obrazuje predmetne komisije za pojedine nastavne predmete koji se polažu na stručnom ispitu, na predlog Ispitnog centra;

 3) odobrava sadržaj ispitnog materijala (test, esej, ispitna pitanja, ispitni listići i dr.), na predlog predmetne komisije;

 4) obrazuje komisiju za ocjenjivanje učenika po prigovoru na ocjenu na stručnom ispitu, i po potrebi i druge komisije;“

 Dosadašnje tač. 2, 3 i 4 postaju tač. 5, 6 i 7.

 **Član 41**

Poslije člana 82b dodaje se novi član koji glasi:

 „Polaganje stručnog ispita

 Član 82c

Učenik koji nastavlja obrazovanje polaže stručni ispit eksterno.

Učenik koji ne nastavlja obrazovanje polaže stručni ispit u organizaciji škole.

Učenik koji nije položio stručni ispit u rokovima propisanim ovim zakonom ima pravo da polaže stručni ispit bez plaćanja naknade i u narednoj školskoj godini.

Za polaganje stručnog ispita, škola može organizovati stručni tečaj u trajanju od najduže godinu dana, kao poseban program pripreme za lica koja su završila četvrti razred gimnazije.

Organizacija i izvođenje stručnog tečaja prilagođavaju se nivou znanja kandidata i bliže se uređuje propisom Ministarstva.

Polaznik stručnog tečaja je obavezan da redovno pohađa nastavu.

Program stručnog tečaja donosi Nacionalni savjet.“

 **Član 42**

U članu 86 riječi: ,,škola, udruženje i poslodavac“ zamjenjuju se riječima: ,,škola, licencirani organizator obrazovanja odraslih, reprezentativno udruženje poslodavaca, Privredna komora Crne Gore, strukovna udruženja i poslodavac“.

 **Član 43**

U članu 87 riječi: ,, i udruženja“ brišu se.

**Član 44**

U članu 88stav 2 riječi ,,udruženje, na prijedlog Centra za stručno obrazovanje“ zamjenjuju se riječima: ,,Centar za stručno obrazovanje“.

Poslije stava 2 dodaje se novi stav koji glasi:

,,Diplomu o položenom majstorskom ispitu izdaje Centar za stručno obrazovanje.“

 **Član 45**

U članu 89riječi: ,,ministarstvo nadležno za poslove rada“ zamjenjuju s riječju ,,Ministarstvo“, a riječi: ,,udruženjem i“ brišu se.

 **Član 46**

U članu 100stav 1 mijenja se i glasi:

„Obrazovno-vaspitni rad obavljaju: nastavnici, nastavnici praktičnog obrazovanja, stručni sradnici i saradnici u nastavi.“

 **Član 47**

U članu 101 stav 2 poslije riječi ,,instruktor“ stavlja se tačka, a ostali dio teksta briše se.

 Poslije stava 2 dodaje se novi stav koji glasi:

 „Instruktor je lice zaposleno kod poslodavca.“

 **Član 48**

Član 102 riječi: “podnivo jedan (240 kredita CSPK-a)“ zamjenjuju se riječima: ,,podnivo jedan, odnosno podnivo dva (240, odnosno 300 kredita CSPK-a)“.

U stavu 2 riječi: „240 kredita“ zamjenjuju se riječima: “240, odnosno 300 kredita CSPK-a“.

**Član 49**

U članu 103 stav 1 riječi: ,,podnivo jedan (240 kredita CSPK-a)“ zamjenju se riječima: ,,podnivo jedan, odnosno podnivo dva (240, odnosno 300 kredita CSPK-a)“.

U stavu 2 riječi: „i ima potrebno iskustvo“ brišu se.

**Član 50**

U članu 104 riječi: ,,podnivo jedan (240 kredita CSPK-a)“ zamjenjuju se riječima: ,,podnivo jedan, odnosno podnivo dva (240, odnosno 300 kredita CSPK-a)“.

 **Član 51**

Naziv člana i član 105 mijenjaju se i glase:

 „Instruktor

 Član 105

Instruktor može biti lice koje ima odgovarajuće obrazovanje najmanje istog nivoa okvira kvalifikacija za koji se učenik obrazuje i pet godina radnog iskustva.“

 **Član 52**

U članu 105a riječi: ,,nastavnik, odnosno nastavnik praktičnog obrazovanja, odnosno instruktor praktičnog obrazovanja“ zamjenjuju se riječima: ,,Nastavnik, odnosno nastavnik praktičnog obrazovanja“, a poslije riječi ,,nastavi“ stavlja se tačka i ostali dio teksta briše se.

 **Član 53**

U članu 106 zarez i riječi: ,,odnosno instrultora praktičnog obrazovanja“ brišu se.

**Član 54**

U članu 107 stav 1 tačka 5 poslije riječi ,,nastave“ dodaju se riječi: ,,odnosno modula“.

U stavu 4 zarez i tiječi: ,,odnosno instruktori praktičnog obrazovanja“ brišu se, a riječi:,,24 časa“ zamjenjuju se riječima: ,,22 časa“.

Poslije stava 4 dodaje se novi stav koji glasi:

„Nastavnici u umjetničkim školama su dužni da u okviru četrdesetočasovne radne nedjelje ostvare 20 do 22 časa teorijske, grupne odnosno individualne nastave, u skladu sa obrazovnim programom.“

U stavu 5 riječi: nastavnici i nastavnici, odnosno instruktori praktičnog obrazovanja“ zamjenjuju se riječima: ,,nastavnici i nastavnici praktičnog obrazovanja“.

Dosadašnji st. 5 i 6 postaju st. 6 i 7.

 **Odlaganje primjene**

 **Član 55**

Stručni ispit u skladu sa ovim zakonom organizovaće se od školske 2020/21. godine.

Broj učenika u odjeljenju utvrđen ovim zakonom primjenjivaće se za učenike prvog razreda koji su započeli obrazovanje u školskoj 2017/18. godini.

Odredba ovog zakona koja se odnosi na utvrđivanje redosljeda za upis u četvorogodišnju stručnu školu primjenjivaće se od školske 2018/19. godine.

**Član 56**

Ovaj zakon stupa na snagu osmog dana od dana objavljivanja u „Službenom listu Crne Gore“,

Odredbe čl. 23 st.2 i 3, 26 stav 7 i 27 ovog zakona primjenjivaće se od dana početka primjene Zakona o upravnom postupku („Službeni list CG“, br. 54/14 i 20/15).